පිවිසුම් දොරටුවෙන් එම භූමියට ඇතුල් වූ පසු ජීවිතයේ වැඩි කාලයක් කොන්ක්‍රීට් වනාන්තරවල දිවිගෙවන අපගේ විඩාබර වූ ගතත් සිතත් ක්ෂණයෙන් සන්සිදුවා ගැනීමට හැකියාව ලැබේ. ආනත වූ මාර්ගය ඔස්සේ මද දුරක් ගමන් කරන විට අපහට මුලින්ම හමුවන්නේ කුරුඳු, එනසාල්, කෝපි, ගම්මිරිස් වැනි බෝග සරුවට වගා කර තිබෙන භූමියකි. ඒ අසලින් ගලා හැලෙන දොළ පහර එම බෝගයන්ගෙන් පිරී ඉතිරී ගිය භූමියට තවත් අලංකාරයක් එක් කරයි. ස්වභාවිකව නිර්මාණය වී තිබෙන ජෛව විවිධත්වයෙන් අනූන මෙම වනාන්තරය මැදින් ගමන් කිරීමේදී ගතට සහ සිතට දැනෙන සැහැල්ලුව, නිදහස වචනයෙන් විස්තර කිරීමට නොහැකිය. එය විදගැනීමට නම්, ඔබ එහි යා යුතුමය. එම මාර්ගය ඔස්සේ අවට පරිසරයේ තිබෙන සුන්දරත්වය විඳගනිමින් ඉදිරියට යාමේදී පොලිස් මුරපොළක් හමුවේ. එම මුරපොළ පසුකරනවාත් සමගම අපට හමුවන්නේ අම්බුළුවාව ජාත්‍යන්තර සම්මන්ත්‍රණ ශාලාවය. දෙමහල් ගොඩනැගිල්ලක් වූ එහි පහත මාලයේ මුළුතැන් ගෙයක් සහිත සියලු පහසුකම්වලින් අනූන වූ නිදන කාමර 17ක් පවතී. එමෙන්ම ඉහළ මාලයේ 400 දෙනෙකුට පමණ අසුන්ගත හැකි සම්මන්ත්‍රණ ශාලාවක් පවතී. ඊට අමතරව පහත මාලයේ කොටසක අම්බුළුවාව ජෛව විවිධත්ව සංකීර්ණයේ ආකෘතිය ප්‍රදර්ශනයට තබා ඇති අතර, කුඩා කාමරයක පුස්තකායලයක්ද ඉදිකර තිබේ.
එම මාර්ගය ඔස්සේ ඉදිරියට ගියවිට හමුවන්නේ කුමක්ද?
පොලිස් මුරපොළක්